90 Chlorophyceæ 



Ledcellernes øvre Ende og afgrænses (som Regel) ved Grunden 

 ved en Væg. — Ukønnet Forplantning ved Zoosporer med 4 eller 

 2 Cilier, kønnet Forplantning ved Kopulation af Zoogameter med 

 2 Cilier. Hos Urospora er der Differentiering mellem smaa, næsten 

 farveløse hanlige og store grønne hunlige Gameter. Sværmecellerne 

 dannes i stort Antal Celler, der ikke eller kun i ringe Grad er 

 forskellige fra de vegetative. Hos Pithophora mangler Sværme- 

 celler, men enkelte Celler bliver til meget indholdsrige Hvilesporer 

 (Akineter); og hos Aegagropila mangler alle Forplantningsorganer, 

 og Formeringen foregaar udelukkende ved Deling. 



Cladophoreæ, talrige Cellekærner, grenede Traade. — Cladophora, talrige 

 Arter i Fersk- og Saltvand, alle oprindelig fastsiddende. Acrosiphonia, fra de 

 oprette Traade udgaar skraat nedad voksende frie Celletraade, som fæster sig 

 paa Substratet og danner en Celleskive, hvorfra nye Skud udgaar; Saltvand. 

 Ægagropila danner fritliggende, ofte kugleformede Legemer („Gedeboller"), der 

 kan naa en Størrelse som et Barnehoved og er sammensat af radierende Traade 

 der vokser i Spidsen; Ferskvand. Pithophora, mest i Troperne, Ferskvand. 



Chætomorpheæ, Løvet en ugrenet Traad, mest i Saltvand. Chætomorpha, 

 ægformede Zoosporer med 4 Cilier, Isogameter med 2. Urospora, Zoosporer 

 med 4 Cilier, bagtil udtrukne i en Torn (Fig. 115), Gameter med 2 Cilier. 



Rhizoclonieæ. 1 til faa Cellekærner. Spongomorpha, forøvrigt som Acro- 

 siphonia. Rhizoclonium, krybende Traade med spredte sidestillede Rhizoider. 



19. Fam. Dasycladaceæ. Løvet bestaar af en lang, nærmest 

 cylindrisk Aksecelle, der er fæstet til Substratet ved Rhizoider og 

 foroven bærer Kranse af flercellede, gaffelgrenede el. skærmformet 

 grenede Kortskud eller „Blade", der udvikler sig i akropetal Følge. 

 Zoosporer kendes ikke. Den kønnede Forplantning sker ved Ko- 

 pulation af Zoogameter. Gametangierne sidder enten direkte paa 

 Kortskuddene (Dasycladus) eller udvikler sig af Aplanosporer, der 

 opstaar i særlige Sporangier, som sidder paa eller fremgaar af 

 Kortskuddene, og som hos Acetabularia er sammenvoksede til en 

 kredsrund Skive (Fig. 116, 117). Gameterne, som har 2 Cilier, er 

 ikke morfologisk forskellige, men de kopulerer ikke indbyrdes, 

 naar de stammer fra samme Plante hos Dasycladus eller fra 

 samme Gametangium hos Acetabularia. Planterne er ofte inkru- 

 sterede med Kalk; mest hjemmehørende i tropiske Have. 



Hos Dasycladus er Aksecellen tæt besat med Kranse af gentaget skærm- 

 formet grenede Kortskud, som bærer endestillede Gametangier; Middelhavet. 

 Neomeris har en lignende Bygning, men den nedre Del af Kortskuddene slutter 

 tæt sammen og danner en sammenhængende, facetteret, med Kalk inkrusteret 

 Overflade, indenfor hvilken der sidder Sporangier indeholdende en enkelt Spore, 

 der sandsynligvis efter Frigørelsen bliver til et Gametangium. Cymopolia har 



